Publication: Magyar Közlöny
Issue: MK-2002-165 (Year: 2002, Number: 165)
Era: 1990-2004
Section: „A. Függelék az 5/1990. (IV. 12.) KöHÉM rendelethez 1
Paragraph Index: 230

c) Olyan jármûvek, alkatrészek vagy önálló mûszaki egységek, amelyek bizonyos alkalmazott technológiák vagy jellemzõk alapján az MR A. Függelékének vonatkozó mellékletének, vagy e Függelék egy vagy több követelményének nem tudnak eleget tenni. c/1. Ebben az esetben a jóváhagyó hatóság csak a saját területére érvényes típus-jóváhagyást adhat ki, azonban ilyen esetben a tagállam köteles egy hónapon belül megküldeni a többi tagállamnak és a Bizottságnak a típusbizonyítvány (jóváhagyási okmány) és mellékletei másolatát. Egyidejûleg köteles kérelmezni a Bizottságtól a jelen Függelék 4. cikkében foglaltaknak megfelelõ típus-jóváhagyás megadásának engedélyezését. Ehhez a kérelemhez az alábbiakat tartalmazó dokumentációt kell mellékelni: c/1.1. annak indokolása, hogy az adott technológiák és jellemzõk miért nem teszik lehetõvé egy vagy több vonatkozó irányelv követelményeinek teljesítését az adott jármû, alkatrész vagy önálló mûszaki egység vonatkozásában; c/1.2. az érintett biztonsági és környezetvédelmi területek és a megtett intézkedések ismertetése; c/1.3. az elvégzett vizsgálatok és eredményeik ismertetése, amelyek igazolják, hogy egy vagy több vonatkozó egyedi irányelv biztonsági és környezetvédelmi követelményei közül legalább egy teljesül; c/1.4. javaslatok a vonatkozó egyedi irányelvek módosítására, vagy ha szükséges, új egyedi irányelvre vagy irányelvekre. c/2. A Bizottság a teljes dokumentáció beérkezését követõ három hónapon belül határozat-tervezetet terjeszt a Bizottság elé. A Bizottság dönt arról, hogy engedélyezi-e a tagállam számára a 4. cikkben foglaltaknak megfelelõ típusbizonyítvány (jóváhagyási okmány) kiadását. Ha a határozat a kérelem elfogadásáról szól, a jóváhagyó hatóság kiadhatja a 4. cikk szerint a típusbizonyítványt, illetve a jóváhagyó okmányt. Ilyen esetben a határozatban azt is rögzíteni kell, hogy annak érvényessége — például idõben — korlátozott-e. A típusbizonyítvány (jóváhagyó okmány) érvényessége nem lehet kevesebb 36 hónapnál. c/3. Ha vonatkozó melléklet (vagy a melléklet vonatkozó követelményei) úgy módosul(nak), hogy azok a jármûvek, alkatrészek vagy önálló mûszaki egységek, amelyek a c/1-c/2. pont rendelkezései szerint kaptak típusbizonyítványt (jóváhagyó okmányt) már kielégítik a módosított mellékletet vagy követelményeket, a jóváhagyó hatóság a típusbizonyítványt (jóváhagyó okmányt) rendes típusbizonyítvánnyá (jóváhagyó okmánnyá) alakítja át, és ennek során megfelelõ átmeneti idõt biztosít ahhoz, hogy például a gyártók módosítani tudják az alkatrészeken feltüntetett típus-jóváhagyási jelöléseket. Ide tartozik a korlátozásokra és mentesítések törlése és különleges jóváhagyási számok az esetleges rendes típus-jóváhagyási számokra cserélése.

Source: https://magyarkozlony.hu/hivatalos-lapok/9997028a4066cd9bd7b57fc317138eed80c7dccd/dokumentumok/1129d250b7d4eaf133321d29c0b7a600ee0a56b0/letoltes